Starfsmenn Hótels Glyms í Hvalfirði hafa sent frá sér eftirfarandi yfirlýsingu vegna starfsmannamála hótelsins og komið hafa fram í fjölmiðlum undanfarna daga : “ Í dag var haldinn fundur í Hótel Glym með Stéttarfélagi Vesturlands , fulltrúum Vinnumálastofnunar ásamt starfsmönnum Hótel Glyms . Af gefnu tilefni viljum við ítreka það að unnið er að því að skoða öll málefni starfsfólks hótelsins og er sú vinna í eðlilegum farvegi . Fulltrúar Vinnumálastofnunar staðfesta að skráningar erlendra starfsmanna Hótel Glyms frá nýju ríkjum EES eru í lagi . Við hörmum það alvarlega ástand sem skapast hefur í tengslum við þetta mál fyrir starfsemi og starfsmenn Hótel Glyms og frábiðjum okkur afskipti Verkalýðsfélags Akraness að okkar málum og biðjum um vinnufrið til þess að geta sinnt okkar störfum af þeim gæðum sem Hótel Glymur er þekkt fyrir .